उन्होनें बताया कि जिला बिजनौर के लगभग 36 हजार एमएलसी स्नातक क्षेत्र के मतदाताओं की सूची को निरस्त कर नये सिरे से फोटोयुक्त निर्वाचक नामावलियों को तैयार किया जा रहा है। इसके अलावा 01 नवम्बर 2013 तक स्नातक हो चुके महिला एवं पुरूषों को भी निर्वाचक नामावलियों में शामिल किया जाएगा, जिस के लिए उन्हें भी ऑनलाइन अथवा आफलाईन फार्म-18 भर कर फोटो के साथ जमा करना अनिवार्य है। अपर जिलाधिकारी ने यह भी बताया कि मा0 उच्चतम न्यायाल तथा मा0 उच्च न्यायालय के निर्देशों के क्रम में विधान परिषद अर्थात एमएलसी स्नातक की निर्वाचक नामावलियों की सूची निरस्त कर दी गयी हैं और नये सिरे से फोटोयुक्त एमएलसी स्नातक निर्वाचक नामावलियों को शुद्व रूप से बनाने के निर्देश भारत निर्वाचन आयोग दिये गये हैं। उन्होनें बताया कि एमएलसी स्नातक क्षेत्र के मतदान के लिए सभी पुराने और नये स्नातक पास व्यक्तियों को पुनरू फार्म-18 भर कर जमा करना होगा तभी नयी एमएलसी स्नातक नामावलियों में उनका नाम शामिल हो सकेगा।